Kronstad skole

Kronstad skole er en kommunal barneskole (1.-7. klasse) på Kronstad i Bergen.

Bergen bystyre vedtok i oktober 1939 og oktober 1940 å avhende tomten Edvard Griegs vei 29 til boligselskapet A/S Kronstadhøgda, der Bergen kommune hadde aksjemajoritet. Alle forutsatte da at det skulle bygges lavblokker på tomten. Men 25. januar 1945 vedtok reguleringsrådet i stedet å bygge en barneskole der. Rådmannen for byggesaker og skoleinspektøren hevdet at skoler måtte ha forrang for boliger, så lenge man ikke kunne utpeke noen annen tomt i Solheim skoledistrikt som egnet seg for oppførelse av et skolebygg, mens det derimot var mulig å skaffe A/S Kronstadhøgda byggetomter andre steder. Rådmannen løste saken ved å foreslå at kommunen kjøpte Bremen gård i Inndalsveien 62 og makeskiftet denne tomten, som kunne gi plass til rundt 100 leiligheter, med Edvard Griegs vei 29.

Skolen ble bygget i 1965, Arne Schanke var arkitekt. Kronstad skole ble offisielt innviet 15. juni 1966 og hadde da 555 elever. Men skolen hadde alt vært i bruk et helt skoleår, da man hadde begynt å ta skolens rom i bruk etter hvert som de ble ferdige høsten 1965. Kronstad skole skulle avløse Solheim skole (fra 1884) som ble nedlagt i 1969.

Like ved siden av Kronstad skole ligger statpeds Hunstad skole som er en spesialskole for hørselshemmede. Her er det også svømmebasseng og barnehage. Den statlige virksomheten skal flytte inn på Nattland skole, og Hunstads bygningsmasse innlemmes da i Kronstad skole. Kommunen gjennomførte kjøpet i 2015.

Referanser

Eksterne lenker 
 Kronstad skole - oppslagsverket oVe, artikkel av Benedicte Skjerping, Bergen Byarkiv.
 Bergen byleksikon på nett, om Kronstad skole
 

Barneskoler i Bergen
Årstad
Eystein Michalsen